Draft:Reallyrux

Ruxandra Drilea (n. 7 ianuarie 1994), cunoscută online ca ReallyRux, este un streamer și copywriter român. . În luna mai 2024, Reallyrux se află pe locul 2 în topul streamerilor români de pe Twitch, după Faiar Silviu.

Biografie
Ruxandra Drilea a absolvit în 2014 facultatea SNSPA cu specializarea în Publicitate și școala Art Director's Club Romania, unde a obținut bursa Grolsch

Ruxandra a avut poziția de Copywriter la Publicist România în perioada 2014 - 2019 și de Senior Creative la Publicist Milan. Pe parcursul carierei a participat și a câștigat premii în cadrul mai multor competiții și evenimente din domeniul creativ. În 2019, a deținut titlul de Young European Creative of the Year la ADC*E. A fost selectată printre cei 15 finaliști la ediția a VI-a a programului Cannes de Lions, See It Be It și a făcut parte din juriul pentru premiile Golden Drum, See It Be It Cannes Lions și Adweek Experiential Awards

Conținut
Conținutul lui Reallyrux apare pe Twitch și Youtube și este orientat unei audiențe feminine și persoanelor care fac parte din comunitatea LGBTQAI+.

Reallyrux a început să facă streaming pe Twitch în anul 2020, iar de atunci a colaborat cu alți streameri și creatori de conținut, cum ar fi Silviu Faiar, Sabina Teodora, Zlăvog, Lexi și Cătălina Hotin.

Reallyrux are mai multe serii în care abordează diferite tematici. Emisiunea „Cine-i Janghina" este bazată pe forumul r/AmItheAsshole de pe Reddit și constă în analizarea poveștilor trimise de public pentru a decide împreună cu Rux și posibilii invitați care sunt persoanele cele mai vinovate din poveste. Alte două segmente sunt „Secret discret" și „Rux Hotline" prin care audiența trimite mesaje anonime pentru a primi un rating legat de severitatea secretului sau sfaturi despre relații. Reallyrux mai face și streamuri de gaming în care creează diferite personaje în jocul The Sims.